Honda

Honda Motor Company, Ltd. (Japoniane: 本田技研工業株式会社, Honda Giken Kōgyō) esas plurnaciona plurindustriala publika kompanio, konocata precipue kom fabrikanto di automobili, motorcikli, e motori. Ol esas la maxim granda fabrikanto mondala di motorcikli depos 1959, ed en 2019 ol atingis globala produktado di 400 milion unaji dum lua historio. Ol ank esas la maxim granda produktanto mondala di motori di interna kombusto, kun 14 milion unaji. Ol esabas la 2ma maxim granda produktanto di automobili en Japonia dop Toyota, ed esis la 8ma maxim granda mondala automobilo-produktanto en 2015.

Ultre automobili e motorcikli, Honda anke produktas motori por bateli, equipuri por gardeni, elektro-generatori, ed altra produkturi. Depos 1986, la kompanio komencis developar mashinaro qua uzis artifical inteligenteso, e lansis lua roboto ASIMO en 2000.

 Historio 
La historio di Honda Motor Co., Ltd. esas forte ligata a la historio di lua fondero, Soichiro Honda, qua, en 1937, fondis kompanio nomizita Tōkai Seiki kun ilua asociito Kato Shichirō, por furnisar pistonoringi por motori. Komence ilu sucesis vendar li a Toyota, ma pose perdis la kontrato pro la basa qualeso di lua produkturi. Pos vizitar fabrikerii e lernar procedi por qualeso-kontrolo, en 1941 Honda ja esis apta a furnisar granda quanto di pistonoringi kun bona qualeso a Toyota, uzinta automatigita procedi qui povis employar mem laboristi senexperienca.

Dum la komenco di la duesma mondomilito, Tōkai Seiki pozesis sub kontrolo dal Ministerio pri Industrio e Komerco, e Toyota kompris cirkume 40% de la kompanio.

 Referi 

Kategorio:Automobilala teknologio